ബിഹാറില് കൊവിഡ് മരണക്കണക്കില് മായം ചേര്ത്തെന്ന് സിപിഐഎംഎല് കണക്കില്പ്പെടാത്തത് 6,420 മരണങ്ങള് ബിഹാറില് 6,420 കൊവിഡ് മരണങ്ങള് സര്ക്കാര് റിപ്പോര്ട്ട് ചെയ്തില്ലെന്ന് സിപിഐഎംഎല്. ഒന്പത് ജില്ലകളില് ഇതുസംബന്ധിച്ച് നടത്തിയ സര്വെ റിപ്പോര്ട്ട് ബിഹാര് സ്പീക്കര്ക്ക് സിപിഐഎംഎല് സമര്പ്പിക്കുകയും ചെയ്തു. സര്ക്കാര് കണക്കിനേക്കാള് 20 വര്ധനയാണ് പാര്ട്ടി നടത്തിയ സര്വ്വെ റിപ്പോര്ട്ടില് കാണിക്കുന്നത്. സിപിഐഎംഎല് വിവിധ പ്രദേശങ്ങളില് നടത്തിയ സര്വേയിലാണ് 6420 കൊവിഡ് മരണങ്ങള് സര്ക്കാര് റിപ്പോര്ട്ട് ചെയ്തിട്ടില്ലെന്ന് കണ്ടെത്തിയത്. 1,693 ഗ്രാമങ്ങളിലാണ് പാര്ട്ടി കേഡര്മാരെ ഉപയോഗിച്ച് സിപിഐഎംഎല് സര്വെ സംഘടിപ്പിച്ചത്. ഭോജ്പ്പൂര്, പാറ്റ്ന റൂറല്, രോതാസ്, സിവാന്, ധര്ബാന്ഗ, പടിഞ്ഞാറന് ചമ്ബാര, ആര്വല്, കെയിമര്, ഔറന്ഗബാദ് എന്നിവിടങ്ങളിലാണ് പാര്ട്ടി കേഡര്മാര് കൊവിഡ് മരണങ്ങള് സംബന്ധിച്ച് സര്വ്വെ നടത്തിയത്. അതേസമയം ലക്ഷണമില്ലാത്ത 700 ലധികം കൊവിഡ് മരണം കണ്ടെത്തിയതായി പാര്ട്ടി അവകാശപ്പെടുന്നു. ബിഹാര് സര്ക്കാര് കൊവിഡ് മരണം 20 കുറച്ചാണ് കാണിച്ചിരിക്കുന്നതെന്ന് സര്വ്വെഫലങ്ങള് വ്യക്തമാക്കുന്നതായി പാര്ട്ടി ജനറല് സെക്രട്ടറി കുനാല് ആരോപിച്ചു. സര്വെ ഫലങ്ങള് മാധ്യമങ്ങള്ക്കും പാര്ട്ടി കൈമാറി. സംസ്ഥാന സര്ക്കാര് കൊവിഡ് മരണനിരക്ക് ഇത്തരത്തില് കുറച്ചുകാണിക്കുമ്ബോള് അത് മരണപ്പെട്ടവരുടെ കുടുംബങ്ങളോട് ചെയ്യുന്ന അനീതിയാണെന്ന് കുനാല് ചൂണ്ടിക്കാണിച്ചു. ബിഹാറില് ഔദ്യോഗിക കണക്ക് പ്രകാരം 9,639 പേരാണ് കൊവിഡ് കാരണം മരണപ്പെട്ടത്. സിപി ഐഎംഎല്ലിന്റെ കണക്കുകള് കൂട്ടിചേര്ത്താല് ഇത് 16,000 ആകുമെന്നാണ് കണക്കാക്കുന്നത്. ഏപ്രില് മൂന്നുമുതല് മെയ് 31 വരെയുള്ള കൊവിഡ് മരണനിരക്കിലെ വസ്തുതകളാണ് ഇപ്പോള് പുറത്തുവിട്ടിരിക്കുന്നതെന്നും സംസ്ഥാനത്തെ 3.75 പേരുടെ ഇടയില് നടത്തിയ കണക്കില് തന്നെ ഇത്രയധികം വ്യത്യാസം വ്യക്തമാണെന്ന് പാര്ട്ടി ചൂണ്ടിക്കാണിച്ചു. കണക്കുകള് ഒളിച്ചുവെക്കുകയല്ല സത്യം സ്വീകരിക്കാന് തയ്യാറാവുകയാണ് വേണ്ടതെന്ന് സിപിഐഎംഎല് സംസ്ഥാന സര്ക്കാരിനോട് ആവശ്യപ്പെട്ടു.